Diari Oficial de la Generalitat Valenciana


Sumari del DOGV 6270, del 19-05-2010 (2010/5214)

RESOLUCIÓ de 6 de maig de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre el Centre per al Desenvolupament Tecnològic Industrial (CDTI) i l'Institut de la Petita i Mitjana Indústria de la Generalitat Valenciana (IMPIVA) per al finançament d'activitats de promoció de la I+D+i internacional a la Comunitat Valenciana a càrrec del Fons EuroIngenio.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5214


Data del document
:   06-05-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * cooperació administrativa
    * investigació industrial
    * recerca i desenvolupament
    * innovació
    * administració central
    * centre d'investigació

RESOLUCIÓ de 6 de maig de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre el Centre per al Desenvolupament Tecnològic Industrial (CDTI) i l'Institut de la Petita i Mitjana Indústria de la Generalitat Valenciana (IMPIVA) per al finançament d'activitats de promoció de la I+D+i internacional a la Comunitat Valenciana a càrrec del Fons EuroIngenio. [2010/5214]  
El Centre per al Desenvolupament Tecnològic Industrial (CDTI) i l'Institut de la Petita i Mitjana Indústria de la Generalitat Valenciana (IMPIVA) han subscrit, després de la tramitació prèvia reglamentària, el 15 de febrer de 2010, el conveni per al finançament d'activitats de promoció de la I+D+i internacional a la Comunitat Valenciana a càrrec del Fons EuroIngenio.  
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0601/2010, i que figura com a annex d'aquesta resolució.  
València, 6 de maig de 2010.- El director general del Secretariat del Consell: Ángel Mompó Romero.  
Conveni per al finançament d'activitats de promoció de la I+D+i internacional a la Comunitat Valenciana amb càrrec al Fons EuroIngenio  
Madrid, 15 de febrer de 2010  
Reunits  
D'una banda, Juan Tomás Hernani, en la seua qualitat de president del Centre per al Desenvolupament Tecnològic Industrial, d'ara en avant CDTI, entitat de dret públic creada pel RDL 8/1983, de 30 de novembre, que actua en nom i representació de esta entitat en virtut de la competència que té atribuïda per l'article 10 del Reial Decret 1406/1986, de 6 de juny, pel qual s'aprova el seu reglament.  
D'altra banda, Vicente Rambla Momplet, conseller d'Indústria, Comerç i Innovació i vicepresident primer del Consell, actuant en nom i representació de l'Institut de la Petita i Mitjana Indústria de la Generalitat Valenciana (IMPIVA), en la seua qualitat de president del mateix, en virtut del que disposa l'article 5.2.f) del Decret 111/2004, de 2 de juliol, del Consell de la Generalitat, pel qual s'aprova el Reglament de l'IMPIVA.  
Exposen  
Primer. Que el CDTI és una entitat pública empresarial adscrita al Ministeri de Ciència i Innovació, que té com a objectiu ajudar les empreses espanyoles a elevar el seu nivell tecnològic i les funcions del qual es troben regulades en el Reial Decret 1406/1986, de 6 de juny, pel qual s'aprova el seu reglament d'actuació. El títol competencial té el seu fonament en l'article 149.1.15ª de la Constitució Espanyola.  
Entre altres funcions, el CDTI té encomanada la promoció del desenvolupament tecnològic de les empreses industrials espanyoles, per mitjà de l'impuls de l'execució de projectes de desenvolupament i implantació de tecnologies, disposant de diversos instruments de finançament privilegiada de projectes d'I+D desenrotllats per empreses i de promoció de la transferència de tecnologia en l'àmbit empresarial, així com ostenta la representació d'Espanya en diferents organismes i programes internacionals per a aconseguir els adequats retorns científics, tecnològics i industrials, en virtut del que disposa la Llei de la Ciència 16/1986, de 14 d'abril.  
Segon. Que l'IMPIVA es configura com una entitat de dret públic de la Generalitat, de les previstes en el paràgraf segon de l'article 5.2 del Text Refós de la Llei d'Hisenda Pública de la Generalitat, amb personalitat jurídica pròpia i plena capacitat d'obrar per al compliment dels seus fins, adscrita a la Conselleria d'Indústria, Comerç i Innovació.  
Els fins de l'IMPIVA són l'impuls i execució de la política de la Generalitat, en relació amb la xicoteta i mitjana empresa industrial, sent el seu objectiu fonamental la promoció de la innovació, impulsant el desenvolupament i millora de la mitjana i xicoteta empresa industrial valenciana.  
Que l'IMPIVA compartix el repte de la internacionalització del seu sistema regional d'I+D+i en línia amb l'Estratègia Nacional de Ciència i tecnologia (ENCYT) i, en particular, amb el Pla EuroIngenio, orientat a promoure la participació d'entitats de la comunitat autònoma en els programes marco de la Unió Europea.  
Tercer. Que el Sèptim Programa Marc d'Investigació, Desenvolupament Tecnològic i Innovació de la Comunitat Europea, adoptat per mitjà de la Decisió núm. 1982/2006/CE del Parlament Europeu i del Consell de 18 de desembre de 2006 (d'ara en avant, el VII Programa Marc) és el principal instrument legal i econòmic per a finançar la investigació comunitària i sufragar projectes d'investigació en cooperació transaccional, seleccionats en convocatòries competitives.  
Quart. Que el Pla EuroIngenio va ser aprovat per la Comissió Interministerial de Ciència i tecnologia (CICYT) en juliol de 2006, amb l'objectiu fonamental d'aconseguir que Espanya abaste una participació en el VII Programa Marc del 8% en 2010, d'acord amb el pes econòmic d'Espanya en la Unió Europea. Dins del Programa EuroIngenio ja s'han posada en marxa quatre línies d'actuació (Innoeuropa, Eurosalud, Eurociencia i Tecnoeuropa).  
Quint. Que, considerant-se imprescindible la implicació de les comunitats autònomes per a la consecució dels objectius del Pla EuroIngenio, en la Conferència de Presidents de Comunitats Autònomes, celebrada al gener de 2007, El Govern d'Espanya i les comunitats autònomes van acordar la creació del Fons EuroIngenio en el marc del Pla EuroIngenio. El Fons EuroIngenio aportarà fons a aquelles comunitats autònomes que contribuïsquen a incrementar els retorns obtinguts per Espanya en el VII Programa Marc (Programes Específics Cooperació, Capacitats, Idees i Persones).  
Sext. Que el Consell de Ministres, en la seua reunió de data 14 de setembre de 2007, va acordar designar al CDTI com a gestor del Fons EuroIngenio al ser considerat com l'organisme més adequat per a la gestió d'este fons.  
Sèptim. Que en la reunió del Consell General de la Comissió Interministerial de Ciència i Tecnologia (CICYT), celebrada el dia 15 de gener de 2008, l'administració general de l'Estat va recomanar com a criteri general que les comunitats autònomes invertiren el finançament que els siga transferida del Fons EuroIngenio en accions i incentius per a projectes i programes internacionals en línia amb l'ENCYT i el Pla EuroIngenio.  
Octau. Que, per la seua banda, l'IMPIVA, que té subscrit amb el CDTI un conveni de col·laboració per al foment de la innovació i el desenvolupament tecnològic, és l'entitat idònia per a l'execució dels objectius plantejats en el present conveni de col·laboració i està disposat a dur a terme a la Comunitat Valenciana accions de foment de la I+D+i internacional, en línia amb l'ENCYT i el Pla EuroIngenio, comptant per a això amb el suport tècnic del CDTI per al disseny i posada en marxa de tals activitats en l'àmbit de la comunitat autònoma, a fi de que siguen complementàries a les que ja gestiona el propi centre.   
Nové. D'acord amb allò que s'ha exposat, el present conveni té com a objecte concretar els termes de la col·laboració entre les dos entitats firmants per a la utilització del Fons EuroIngenio de manera que contribuïsca a la consecució dels objectius del Pla EuroIngenio, la qual cosa porten a efecte d'acord amb les següents  
Clàusules  
Primera. Objecte del conveni  
El present conveni de col·laboració té com a objecte regular:   
(i) la transferència de fons per part del CDTI en favor de l'IMPIVA amb càrrec al Fons EuroIngenio,   
(ii) les accions a realitzar per l'IMPIVA a la Comunitat Valenciana amb el finançament que li siga transferit del Fons EuroIngenio. Estes accions i incentius per a projectes i programes internacionals han d'estar en línia amb l'ENCYT i el Pla EuroIngenio, i  
(iii) el seguiment de les accions a realitzar per l'IMPIVA previstes en l'apartat anterior.  
Segona. Finalitat  
La finalitat fonamental del present conveni de col·laboració és incentivar la participació d'entitats espanyoles en el VII Programa Marco, en línia amb l'ENCYT i el Pla EuroIngenio aprovats per la CICYT i la Conferència de Presidents de Comunitats Autònomes.  
Tercera. Transferències en favor de l'IMPIVA  
El CDTI transferirà anualment en favor de l'IMPIVA una quantitat C equivalent al 50% de la diferència entre els retorns que haja aconseguit l'any anterior la Comunitat Valenciana a l'augmentar el seu percentatge de retorn en el VII Programa Marc i els que hauria aconseguit en el cas de mantindre el mateix percentatge mitjà de retorns que va obtindre en el VI Programa Marco de la CE. S'entén per retorn l'import de la subvenció obtinguda per participar en activitats finançades pel Programa Marco.  
El CDTI determinarà la quantitat C a transferir amb càrrec al Fons EuroIngenio per a un determinat any, sobre la base de la informació continguda en la base de dades oficials de participació espanyola en el VII Programa Marc del CDTI i aplicant l'algoritme de càlcul que s'arreplega en l'annex I. Es consideraran únicament els retorns associats a projectes aprovats pel Comité de Gestió de l'any de referència. No es tindran en compte modificacions posteriors a la data en què el CDTI haja acordat l'import a transferir del Fons EuroIngenio per a eixe any.  
Esta base de dades arreplega la informació oficial facilitada pels servicis de la Comissió Europea als comités de gestió dels diferents programes que integren el VII Programa Marc de la CE. La dita informació conté el detall de les propostes presentades a les convocatòries del Programa Marc pels participants espanyols, així com de totes les activitats finançades per la Comissió Europea, els seus participants i el finançament que els correspon per la seua participació.  
A tals efectes, la participació de la Comunitat Valenciana en el Programa Marc es determinarà sobre la base del retorn total obtingut per les entitats partícips amb domicili social en eixa comunitat autònoma, prenent com a base la informació subministrada pels participants a la pròpia Comissió Europea.  
Tant la realització de les transferències com la seua concreta quantia i pagament queden supeditats a l'existència de crèdit adequat i suficient en la corresponent partida pressupostària dels Pressupostos Generals de l'Estat a favor del CDTI per al finançament del Fons EuroIngenio.  
En cas d'insuficiència de fons en la partida consignada en els Pressupostos Generals de l'Estat anuals, més els romanents que el seu hagueren produït en exercicis anteriors per a efectuar transferències amb càrrec al Fons EuroIngenio a totes aquelles comunitats autònomes que tinguen dret a percebre tals transferències, la quantitat a transferir a favor de l'IMPIVA serà minorada d'acord amb la fórmula següent:  
Quantitat final a transferir a la CA= quantitat disponible per part del CDTI x (quantitat inicial que correspondria a la Comunitat Autònoma / quantitat total a percebre pel conjunt de les comunitats autònomes)   
En tot cas, amb caràcter previ a la transferència, l'IMPIVA haurà d'acordar amb el CDTI les mesures a adoptar amb càrrec al Fons EuroIngenio i la incidència prevista en l'increment dels retorns de la Comunitat Valenciana.  
Quarta. Forma i moment de pagament  
Les transferències amb càrrec al Fons EuroIngenio, que seran determinades pel CDTI, es realitzaran durant el segon semestre de l'any en un o més pagaments per mitjà de transferència bancària al compte número 3426.4289.45.9710200896 designada per l'IMPIVA, sempre que en tal període al CDTI li hagueren sigut ja ingressats els fons corresponents en el compte corrent destinada amb este fi dels Pressupostos Generals de l'Estat corresponents.  
Quinta. Accions a realitzar per l'IMPIVA  
L'IMPIVA destinarà els fons que li siguen transferits amb càrrec al Fons EuroIngenio en accions orientades a incentivar la participació en el VII Programa Marc, i tendents a fomentar la internacionalització de la I+D+i nacional i regional, en línia amb l'ENCYT i el Pla EuroIngenio, prenent com a base de partida les accions de l'annex II.   
L'IMPIVA comptarà amb el suport tècnic del CDTI en la mesura que les seues accions de foment de la internacionalització de la I+D+i nacional i regional siguen complementàries a les del CDTI.  
Sexta. Comissió de seguiment  
Dins del termini de 90 dies hàbils a comptar de la data de la firma d'este conveni haurà de constituir-se una Comissió de Seguiment integrada per igual nombre de representants de cada una de les parts, amb un mínim de dos representants per part. Esta Comissió de Seguiment fixarà les seues pròpies normes de funcionament, havent de reunir-se amb caràcter ordinari almenys una vegada a l'any o, de forma extraordinària, quan ho sol·licite justificadament qualsevol de les parts.  
A més, en la dita Comissió hi haurà un representant de la Delegació del Govern a la Comunitat Autònoma, d'acord amb el que preveu l'article 27, 1, b) de la Llei 6/1997, de 14 d'abril.  
Sèptima. Funcions de la Comissió de Seguiment  
Correspon a la Comissió de Seguiment les funcions següents:  
(i) Realitzar el seguiment de les accions empreses per part de la comunitat autònoma i articulades amb les del CDTI, vetlant pel compliment d'allò que s'ha pactat en el present conveni.  
(ii) Preparar un informe anual de les accions realitzades per part de la comunitat autònoma, que permeta una valoració dels resultats obtinguts conjuntament amb el CDTI.  
(iii) Elevar als òrgans competents de les dos entitats les propostes de millora, adaptació o modificació del present conveni que es consideren pertinents a la vista de l'informe anual.   
Octava. Duració i modificació del conveni  
El present conveni estarà en vigor des de la data de la seua firma fins a la data en què es transferisquen els fons corresponents als retorns obtinguts per les entitats de la Comunitat Valenciana en l'últim any de vigència del VII Programa Marc (2013), per tant fins a l'any 2014.  
Al llarg de la seua vigència el present conveni podrà ser modificat per acord expresse entre les parts a fi d'incorporar les propostes de millora que s'hagen considerat pertinents per a l'èxit dels objectius previstos.  
Novena. Denúncia i resolució del conveni  
Sense perjuí de l'anteriorment exposat, qualsevol de les parts podrà denunciar el present conveni comunicant-ho per escrit a l'altra part amb una antelació de, almenys, tres mesos a la data en què vaja a donar-ho per finalitzat.  
Qualsevol de les parts podrà donar per resolt el present conveni en el cas que el Fons EuroIngenio, o el Pla EuroIngenio en el seu conjunt, siga derogat.  
Addicionalment, el CDTI podrà resoldre unilateralment el present conveni en cas d'incompliment per part de l'IMPIVA de les obligacions que li incumbixen en virtut de la clàusula quinta.  
Desena. Protecció de dades  
Les parts es comprometen a complir amb la legislació vigent en matèria de protecció de dades. En este sentit, cada una de les parts assumirà la responsabilitat en què per este concepte puga incórrer.  
ANNEX I  
Mètode de càlcul de les transferències que ha de realitzar el CDTI en un determinat any en favor d'IMPIVA amb càrrec al fons EuroIngenio  
  
\* \* \* \* \* \* \* \* \* \* \* \* \* \* \* \*Onzena. Tractament de dades   
Les dades personals del/els compareixent/s utilitzats per a la firma del present conveni estan emmagatzemats en un fitxer titularitat del CDTI, i seran tractats amb la finalitat de dur a terme la gestió, desenvolupament, compliment i control de la relació contractual, així com la realització de remissions de compliment obligatori. Les dades seran tractades i protegides d'acord amb el que disposa la Llei Orgànica 15/1999, de 13 de desembre, de Protecció de Dades de Caràcter Personal.  
El/els titular/s de les dades podrà exercir els drets d'accés, rectificació, cancel·lació i oposició dirigint-se per escrit al CDTI al domicili següent: c/ Cid, núm. 4. 28320 Madrid.  
Dotzena. Confidencialitat de la informació  
La informació que les parts s'entreguen per al desenvolupament d'este conveni tindrà caràcter confidencial, si no és que acorden el contrari.  
El dit caràcter es notificarà expressament als respectius empleats i es mantindrà el caràcter confidencial de la informació una vegada rescindit el conveni.  
Tretzena. Interpretació del conveni i jurisdicció  
Totes les qüestions que se susciten entre les parts contractants per la interpretació del present contracte seran resoltes de comú acord entre elles.   
Si no és possible tal acord, se sotmeten, amb renúncia expressa del fur que resultara competent, als jutjats i tribunals de Madrid (capital).  
I en prova de conformitat, firmen el present conveni, per triplicat en el lloc i la data abans indicats.  
Per l'Institut de la Petita i Mitjana Indústria de la Generalitat Valenciana (IMPIVA): Vicente Rambla Momplet.  
Pel Centre per al Desenvolupament Tecnològic Industrial (CDTI): Juan Tomás Hernani.  
ANEXO I  
Método de cálculo de las transferencias a realizar por el CDTI en un determinado año en favor de IMPIVA con cargo al fondo EuroIngenio  
  
Taula A  
  
ANNEX II  
Catàleg d'accions  
Les accions encaminades a fomentar la internacionalització de la R+D+i nacional i regional s'han classificat en tres blocs els continguts dels quals es detallen a continuació: 1) Mesures estructurals, 2) Incentius i serveis a propostes comunitàries i 3) Preparació i finançament de projectes internacionals de caràcter descentralitzat (Eureka, Iberoeka, Eranets, Bilaterales CDTI, etc.).   
1. Mesures estructurals. Les mesures estructurals inclouen les accions enfocades a fer conèixer les oportunitats, difondre i millorar el coneixement dels programes internacionals i com participar en ells, proveir d'eines a possibles participants per tal de guiar-los al llarg del procés i oferir instruments per a una gestió i implantació. Les mesures estructurals s'han distribuït en tres grups: promoció i difusió, eines i millora de capacitats. Dins de cadascun podem trobar les accions concretes.   
1.1. Promoció i difusió  
- Difusió   
- Jornades de promoció  
1.2. Eines  
- Estudis sectorials per comunitats autònomes.  
- Elaboració de guies de participació per àrees temàtiques  
- Atles de la innovació per països  
- Registre de socis «guanyadors» per països i temàtica   
- Serveis de cassació oferta/demanda  
- Punts regionals de contacte per tema en cada comunitat autònoma   
- Finançament de nodes regionals Pymera  
1.3. Millora de capacitats  
- Formació general. Formació d'integrants de la Xarxa  
- Formació general. Capacitació de formadors  
- Formació general. Formació de participants  
- Ajudes per a la contractació del personal especialitzat en gestió de R+D  
- Implantació de sistemes de R+D+i internacional  
- Diagnòstics tecnològics/estratègies personalitzades   
- Ajudes a la promoció internacional (consultores)  
- Creació de col·laboracions estables entre agents intermediaris   
- Finançament de la participació en la Xarxa Nacional d'Enllaços Comunitaris   
2. Incentius i serveis per a propostes comunitàries  
Este tipus de mesures s'ha classificat de manera cronològica dins del procés de desenvolupament d'un projecte comunitari (al si dels programes marc) des de la seua concepció com a idea fins a l'explotació dels recursos en finalitzar. S'han definit sis fases: activació, preparació de propostes, avaluació, negociació de l'acord de subvenció, desenvolupament del projecte i explotació de resultats.  
2.1. Fase d'activació  
- Exploració de viabilitat de propostes (screening).  
- Subvenció d'informes d'estat de la tècnica.  
2.2. Fase de preparació de propostes  
- Suport a desplaçaments per a la preparació de propostes.  
- Recerca de socis, participació en infodays comunitaris, etc.   
- Ajudes a la preparació de propostes que unisquen centres tecnològics o grups d'investigació amb empreses d'una mateixa comunitat.  
- Incentius regionals complementaris als nacionals (APC per a CRAFT, etc.).  
- Facilitar plataformes virtuals per a l'intercanvi d'informació entre socis.  
- Ajuda legal per a la negociació dels acords de consorci (IPR).  
2.3. Fase d'avaluació  
- Promoció d'avaluadors en panells internacionals.  
2.4. Fase de negociació  
- Ajudes per a la negociació d'acords de subvenció.  
2.5. Fase de gestió del projecte  
- Organització de seminaris de gestió de projectes.  
- Assessorament per experts en la gestió del projecte.  
- Disseminació. Assistència i suport en la disseminació de resultats.  
- Despeses de gestió (Management costs).  
2.6. Explotació de resultats  
- Ajudes per a patents.  
3. Preparació i finançament de projectes internacionals de caràcter descentralitzat (Eureka, Iberoeka, Eranet, Bilaterales, etc.).  
Es tracta d'articular el finançament de les agències regionals i del CDTI (incloses les ajudes del Fons Tecnològic) per tal d'incentivar l'entrada de noves empreses en els programes internacionals de cooperació tecnològica. Amb este efecte, les agències crearan serveis de proximitat, planters d'idees i preparació de futurs projectes, amb l'establiment per part del CDTI d'una oferta de referència per a l'execució dels certificats.  
3.1. Fase d'idees i perfils  
- Jornades / tallers de propostes.  
- Exploració de viabilitat de les propostes.  
- Establiment d'objectius per comunitats autònomes per a nous entrants.  
- Finançament de la participació de gestors de programes regionals en xarxes ERANET.  
- Subvenció d'informes d'estat de la tècnica. Subvenció de les tasses de l'OEPM.  
3.2. Fase de preparació de projectes  
- Suport a desplaçaments per a participants potencials.  
- Ajuda legal per a la negociació dels acords de consorci (IPR).  
- Matchmaking i brokerage events.  
- Missions internacionals de cooperació tecnològica.  
3.3. Fase d'execució de projectes  
- Finançament nacional i regional per a bons projectes mitjançant Eureka els quals el PM no haja pogut finançar per falta de pressupost.  
- Complementar el finançament CDTI a projectes internacionals Eureka, Iberoeka i Bilaterales.  
- Finançament regional a projectes derivats de les xarxes ERANET.  
- Ajuda legal per a la negociació d'altres acords relacionats amb l'ús i explotació dels resultats del projecte (IPR).